ПРЕДЛОГ

На основу члана 18. Закона о јавним службама („Службени гласник РС”, бр. 42/91, 71/94, 79/05 – др. закон, 81/05 – испр. др. закона , 83/05 – испр. др. закона и 83/14 – др. закон) и члана 40. став 1. тачка 13. Статута општине Нови Бечеј (''Службени лист општине Нови Бечеј'', број 6/2019), Скупштина општине Нови Бечеј на \_\_\_. седници одржаној дана \_\_\_\_.2023. године, донела је

**Р Е Ш Е Њ Е**

**о констатовању престанка функције в.д. директора Дома културе**

**општине Нови Бечеј**

**I**

Kонстатује се престанка функције в.д. директора Дома културе општине Нови Бечеј, Марине Цвејин из Новог Бечеја, са даном доношења овог решења, из разлога именовања директора Дома културе општине Нови Бечеј по спроведеном јавном конкурсу.

**II**

Ово Решење ступа на снагу даном доношења, а објавиће се у „Службеном листу општине Нови Бечеј“.

**Образложење**

Правни основ за доношење Решења садржан је у члану 18. Закона о јавним службама („Службени гласник РС”, бр. 42/91, 71/94, 79/05 – др. закон, 81/05 – испр. др. закона , 83/05 – испр. др. закона и 83/14 – др. закон), којим је прописано да директора установе именује и разрешава оснивач, док је чланом 40. став 1. тачка 13. Статута општине Нови Бечеј (''Службени лист општине Нови Бечеј'', број 6/2019) прописано да Скупштина општине у складу са законом именује и разрешава управни одбор, надзорни одбор и директора установе, организације и службе чији је оснивач и даје сагласност на њихове статуте у складу са законом.

По доношењу Решења Скупштине општине Нови Бечеј о давању претходне сагласности на расписивање Јавног конкурса за избор директора Дома културе општине Нови Бечеј („Сл.лист општине Нови Бечеј број 5/23) управни одбор установе је расписао и спровео јавни конкурс за избор директора и о истом доставио предлог кандидата оснивачу на разматрање и одлучивање.

Одбор за избор и именовања Скупштине општине Нови Бечеј након разматрања учињеног предлога Управног одбора Дома културе општине Нови Бечеј и одлучивања о истом, утврдио је предлог Решења о констатовању престанка функције в.д. директора Дома културе општине Нови Бечеј.

Сходно наведеном Скупштина општине Нови Бечеј је одлучила као у диспозитиву овог Решења.

Упутство о правном средству: Ово Решење је коначно и против истог се може покренути управни спор подношењем тужбе надлежном суду у року од 30 дана од дана достављања овог Решења.

СКУПШТИНА ОПШТИНЕ НОВИ БЕЧЕЈ

Број: I 02-020-\_\_\_/2023 Председник

Датум: \_\_\_\_.2023. године Скупштине општине

Н о в и Б е ч е ј Милован Баштованов