ПРЕДЛОГ

На основу члана 56. став 4. Закона о спречавању корупције ("Сл. гласник РС", бр. 35/2019, 88/2019, 11/2021 - аутентично тумачење, 94/2021 и 14/2022) и члана 40. став 1. тачка 72. Статута општине Нови Бечеј („Службени лист општине Нови Бечеј”, број 6/2019) Скупштина општине Нови Бечеј на \_\_\_. седници, одржаној дана \_\_\_\_\_.2023. године, донела је:

**ЗАКЉУЧАК**

**о давању позитивног мишљења на вршење друге јавне функције**

**I**

Скупштина општине Нови Бечеј даје позитивно мишљење да Валентина Влашкалин из Новог Бечеја истовремено са функцијом секретара Скупштине општине Нови Бечеј обавља и другу јавну функцију и то: функцију председника Изборне комисије за спровођење избора за чланове савета месних заједница на територији општине Нови Бечеј.

**II**

Мишљење ће се доставити Агенцији за спречавање корупције на давање сагласности за истовремено вршење функција.

**Образложење**

Правни основ за доношење Закључка садржан је у члану 56. став 4. Закона о спречавању корупције ("Сл. гласник РС", бр. 35/2019, 88/2019, 11/2021 - аутентично тумачење, 94/2021 и 14/2022) којим је прописано да јавни функционер који је изабран, постављен или именован на другу јавну функцију и који намерава да више јавних функција врши истовремено дужан је да у року од осам дана од дана избора, постављења или именовања затражи сагласност Агенције и да уз захтев, јавни функционер доставља и прибављено позитивно мишљење органа који га је изабрао, поставио или именовао на јавну функцију. Чланом 40. став 1. тачка 72. Статута општине Нови Бечеј (''Службени лист општине Нови Бечеј'', број 6/2019) прописано да Скупштина општине обавља и друге послове утврђене законом и овим Статутом.

Валентина Влашкалин, дипл. правник из Новог Бечеја именован је Решењем Скупштине општине Нови Бечеј на функцију председника Изборне комисије за спровођење избора за чланове савета месних заједница на територији општине Нови Бечеј, на предлог одборничке групе „АЛЕКСАНДАР ВУЧИЋ – ЗА НАШУ ДЕЦУ“ број: I 02-020-4/2023 од 18.04.2023. године.

Одбор за избор и именовања размотрио је предлог одборничке групе „АЛЕКСАНДАР ВУЧИЋ – ЗА НАШУ ДЕЦУ“ за именовање Валентине Влашкалин, дипл. правник из Новог Бечеја на место председника Изборне комисије за спровођење избора за чланове савета месних заједница на територији општине Нови Бечеј, те сходно свему горе наведеном, утврдио је Предлог Закључка о давању позитивног мишљења на вршење друге јавне функције и исти упутио Скупштини општине Нови Бечеј на разматрање и доношење.

Сходно наведеном Скупштина општине Нови Бечеј је одлучила као у диспозитиву овог закључка.

СКУПШТИНА ОПШТИНЕ НОВИ БЕЧЕЈ

Број: I 02-\_\_\_\_\_\_/2023 Председник

Дана: \_\_\_\_.2023. године Скупштине општине

Н о в и Б е ч е ј Милован Баштованов